Βοηθητικά μηχανήματα πλοίων

Αντλία τροφοδοσίας καυσίμου

Η αντλία τροφοδοσίας καυσίμου εξηρτημένη γραναζωτή, αναρροφά το πετρέλαιο μέσω ενός αυτοκαθαριζόμενο προφίλτρου και δύο φίλτρων πετρελαίου από τη δεξαμενή καυσίμου και το καταθλίβει σε αγωγό της αντλίας εγχύσεως υψηλής πίεσης, όπου αυτή στη συνέχεια μέσω χαλύβδινων σωληνώσεων υψηλής πιέσεως και εγχυτήρων το διοχετεύει (εγχύει) στους θαλάμους καύσεως της μηχανής με τη μορφή λεπτότατων σταγονιδίων προκειμένου να επιδιωχθεί η διάσπαση – διάχυση – διείσδυση των σταγονιδίων, μέχρι των ακρότατων σημείων του στους θαλάμους καύσεως του κυλίνδρου της μηχανής, ώστε να αναμιχθεί με τον αέρα για την τέλεια καύση και την ανάπτυξη της μέγιστης ισχύος της μηχανής. Επίσης υπάρχουν οι γραμμές των αγωγών επιστροφής καυσίμου και επιστροφές υπολοίπων καυσίμου από εγχυτήρες που επιστρέφουν στο κύριο αγωγό καυσίμου.

Περιγραφή δικτύου ψύξεως μηχανής

Σε ένα δίκτυο ψύξεως σύγχρονης μηχανής, το δίκτυο είναι κλειστό με γλυκό νερό ψυχόμενο με θάλασσα. Η φυγοκεντρική αντλία νερού ψύξεως εξηρτημένη από την Κ.Μ. αναρροφά το γλυκό νερό από τη δεξαμενή διαστολής γλυκού νερού (ψυγείο) το οποίο καταθλίβει μέσω του ψυγείου λαδιού στους κεντρικούς αγωγούς ψύξεως διανομής των δύο πλευρών της μηχανής και στη συνέχεια μέσω αγωγών διοχετεύεται για την ψύξη των χιτωνίων κυλίνδρων, των κυλινδροκεφαλών, την εξαγωγή καυσαερίων (πολλαπλή). Από τους κεντρικούς αγωγούς ψύξεως το νερό ψύξεως διοχετεύεται στον αγωγό νερού ψύξεως υπερπλήρωσης, όπου καταθλίβεται στο ψυγείο, αέρας υπερπλήρωσης καθώς και στους υπερπληρωτές καυσαερίων (turbo charger). Η θερμοκρασία του νερού ψύξεως ρυθμίζεται από τον ρυθμιστή θερμοκρασίας (θερμοστάτη). Η θάλασσα που αναρροφάται από την αντλία θάλασσας (bilge) μέσω αγωγού ψύχει το γλυκό νερό του ψυγείου διαστολής και μέρους του θαλασσινού νερού ψύχει το λάδι του αναστροφέα καθώς και τα έδρανα (κουζινέτα) του στροφαλοφόρου άξονα.

Περιγραφή ψυγείου νερού ψύξεως και ψυγείου λαδιού της Μ.Ε.Κ.

Στο ψυγείο νερού πραγματοποιείται η ψύξη του νερού ψύξεως της μηχανής, το οποίο κυκλοφορείται από την αντλία σε κλειστό κύκλωμα. Το θαλασσινό νερό κυκλοφορεί μέσα στους αυλούς, ενώ εξωτερικά από αυτούς σε πολλαπλές διαδρομές, λόγω των διαφραγμάτων κυκλοφορεί το ψυχόμενο γλυκό νερό.
Το ψυγείο λαδιού χρησιμεύει για την ψύξη του λαδιού λιπάνσεως της μηχανής. Είναι τύπου αυλωτού ή κυψελωτού ή με επίπεδες ψυκτικές πλάκες και η ψύξη γίνεται με κυκλοφορία θαλασσινού νερού, που καταθλίβεται από την αντλία κυκλοφορίας θάλασσας και αφού πρώτα πραγματοποιήσει την ψύξη του νερού ψύξεως της μηχανής. Εφοδιάζεται όπως και το ψυγείο νερού με θερμοστατική βαλβίδα ελέγχου.

Μέγιστο θεωρητικό ύψος από το οποίο θα μπορούσε να αναρροφήσει μια αντλία

Το μέγιστο θεωρητικό ύψος από το οποίο θα μπορούσε να αναρροφήσει μια αντλία είναι 10,33 m ή 34,5 ft.To πραγματικό όμως ύψος αναρροφήσεως της ,από το οποίο νοείται η πραγματική ικανότητα της αντλίας για αναρρόφηση, είναι αισθητά μικρότερο από το θεωρητικό δεδομένου ότι η ικανότητα αυτή της αντλίας επηρεάζεται κατά ποικίλους τρόπους από διάφορους παράγοντες.

Αναρρόφηση της αντλίας

Η αναρρόφηση της αντλίας οφείλεται στο κενό που δημιουργεί η αντλία μέσα στο θάλαμό της. Το κενό αυτό είναι ,κατά τα γνωστά, μία απόλυτη πίεση μικρότερη από εκείνη που επικρατεί στην ελεύθερη επιφάνεια του υγρού και η οποία συνήθως είναι η ατμοσφαιρική ή ορθότερα η κάθε φορά βαρομετρική πίεση. Έτσι το υγρό λόγω της διαφοράς αυτής των πιέσεων αναγκάζεται να κινηθεί μέσα στη σωλήνωση της αναρροφήσεως από το χώρο της ψηλότερης πιέσεως, δηλαδή της ατμοσφαιρικής, προς το χώρο της χαμηλότερης, δηλαδή προς το θάλαμο αναρροφήσεως της αντλίας.

Φαινόμενο σπηλαίωσης στις φυγοκεντρικές αντλίες

Όταν στην αναρρόφηση των φυγοκεντρικών αντλιών το υγρό εξατμίζεται με αποτέλεσμα τη δημιουργία φυσαλίδων , οι οποίες διακόπτουν τη συνέχεια της ροής ,υποβιβάζουν την απόδοση της αντλίας ,αλλά το σοβαρότερο είναι ότι προσπίπτουν στο στροφείο και το κέλυφος με δύναμη και προκαλούν τη μηχανική διάβρωση τους .

Κατηγορίες ρυθμιστών αντλιών και παράγοντες επηρρεασμού της

• Ρυθμιστές σταθερής πιέσεως καταθλίψεως. • Ρυθμιστές σταθερής ταχύτητας της αντλίας. • Ρυθμιστές διαφορικής πιέσεως. • Αυτόματοι διακόπτες υπερταχύνσεως. • Διακόπτες υπερβολικής αντιθλίψεως. Οι παράγοντες επηρεάζουν την ικανότητα αναρροφήσεως της αντλίας. • Από τη θερμοκρασία του υγρού. • Από το ειδικό βάρος του υγρού. • Από το ιξώδες του υγρού. • Από τις αντιστάσεις στη σωλήνωση της αναρροφήσεως. • Από τις βαλβίδες της αντλίας. • Από τη στεγανότητα του σωλήνα αναρροφήσεως. • Από διάφορες άλλες αιτίες που εξαρτώνται από τον τύπο της αντλίας.

Κλιματιστικές εγκαταστάσεις –Σκοπός

Οι κλιματιστικές εγκαταστάσεις είναι εργομηχανές αντίστοιχες προς τις ψυκτικές και αποσκοπούν στο να αποκτήσει ο αέρας τις κατάλληλες τιμές ανάλογα με τις περιπτώσεις των διαφόρων χαρακτηριστικών του.

Υγρασία-Σχετική υγρασία και τι προκαλεί.

Το ποσό των υδρατμών που περιέχεται στον αέρα, έχει μεγάλη επίδραση στην άνεση του ανθρώπου . Ο όρος υγρασία χρησιμοποιείται για τον καθορισμό της περιεκτικότητας του αέρα σε υδρατμούς. Όταν ο αέρας περιέχει μεγάλο ποσοστό υγρασίας ,προκαλεί αίσθημα δυσφορίας.
Σχετική υγρασία είναι ο λόγος του βάρους των υδρατμών σε δείγμα αέρα προς το βάρος των υδρατμών που θα συγκρατούσε το ίδιο μίγμα αέρα σε κατάσταση κορεσμού. Ο λόγος αυτός αναφέρεται πάντοτε επι τοίς εκατό.
Η σχετική υγρασία προκαλεί την ευεξία ή τη δυσφορία στον άνθρωπο και ως εκ τούτου η σημασία της είναι μεγάλη.

Κυκλοφορία αέρα μέσα στους διάφορους χώρους του πλοίου

Η κυκλοφορία αέρα μέσα στους διάφορους χώρους του πλοίου γίνεται με τους αγωγούς διανομής ανεμιστήρων. Για τους χώρους εργασίας και ενδιαιτήσεως αυτό επιτυγχάνεται με αγωγούς διανομής από το δίκτυο παροχής και το κεντρικό δίκτυο εξαερισμού. Η μεγάλη χρησιμοποίηση φορητών ανεμιστήρων ,ειδικά σε χώρους ενδιαιτήσεως, βελτιώνει ουσιωδώς την κυκλοφορία. Στους θερμούς χώρους μηχανημάτων ο ψυχρός αέρας οδηγείται απευθείας στη θέση της φυλακής και ο εξαεριστήρας είναι τοποθετημένος πάνω από τα θερμά σημεία. Έτσι χρησιμοποιείται καλύτερα ο εξαερισμός.